Täna on Ristija Johannese märtrisurma päev. Johannes astus esile Jeesuse eelkäijana, s.t Tema kuulutuse ettevalmistajana. Ta tegutses meeleparandusjutlustajana ning paljastas kuningakoja pattusid, mistõttu ta ka hukati. Enne seda oli ta öelnud Jeesusele viidates: „Tema peab kasvama, aga mina pean kahanema“ (Jh 3:30). Tema hukkamispaika, Mahhairose kindlust, on võimalik tänapäeval külastada Jordaanias.
#000002
Ristija Johannese puhul on tähelepanuväärne, et ta teadis oma rolli ja kohta. Tema sündi saatsid imelised sündmused koos jumaliku kinnitusega, et tema osaks on olla tõotatud Messia teerajaja. Kuigi suured rahvahulgad tulid teda kuulama, ei püüdnud ta Messiaga võistelda. Selle asemel ütles ta: „Pärast mind tuleb mees, kes on olnud minu eel, sest tema oli enne kui mina“ (Jh 1:30). Jeesus pärineb ju igavikust.
#000003
„See on imetlusväärne suhtumine. Enamikul meist on mingisugune kaasasündinud soov olla esimene või parim. Isegi Jeesuse jüngrid olid sellest mõttest pidevalt haaratud. Nad vaidlesid, kes saab kõige tähtsama koha kuningriigis, mille Jeesus pidi nende arvates peagi rajama.“ Nii kirjutab Ristija puhul Reinder Bruinsma. „Paljudel inimestel on raske teist viiulit mängida. Nad võivad näiteks ülemust kritiseerida ja arvavad, et nad ise sobiksid tegelikult juhitööks paremini. Aga kui Jumal on andnud meile rolli kellegi „tee rajamiseks“, peame sellega rahul olema. Kui meil on raske või lausa võimatu, et keegi on meist „kõrgemal“, tekitab see üksnes frustratsiooni ja häda“ (teoses: „Silmast silma“, 2018).
#000004
Seepärast teeme hästi, kui võtame eeskujuks Ristija Johannese. Tal tuli olla „teine“, kuid tema kohta ütles Jeesus, et naisest sündinute seas ei ole olnud suuremat kui Johannes. Meile osutades ütleb Jeesus: „Aga väikseim taevariigis on suurem temast“ (Mt 11:11). Olla „suur“ ei tähenda olla esimene, vaid see tähendab olla esimene ja suur endale antud rollis ja ülesandes. Selle põhimõtte järgi elamisel aidaku meid Jumal!
#000005
Palugem: Aita mul, taevane Isa, anda alati esimene koht oma elus Sinule! Veel aita, et ma oma ligimesi armastaksin – ka neid, kes tunduvad olema „kõrgemal“. Viimaks aita meid kõiki koos kõndida juba maa peal Sinu taevariigis.
#000006
"Mõnikord oleks targem lõigata suur oks väiksemaks või maha selleks, et päike ulatuks alumiste okste juurde. Suur vaimulik juht näeb võimalusi astuda samm kõrvale nii, et nähakse paremini Kristust – kogudust, mis on Kristuse ihu."
#000008
"Eks see ole keeruline küsimus, kes on kristlane. Augustinuse järgi niikuinii nähtamatu ja nähtava kiriku liikmed ei kattu. Kristlasi võib olla nende seas, kes ei ole kiriku liikmed, ja kõik kiriku liikmed ei tarvitse olla kristlased."
#000010
"Tuul hellitas viljapõldu ja seda vaadates meenusid mulle Uku Masingu sõnad, et kui vanasti räägiti tuulest, siis kõneldi hoopis Jumala vaimust."
#000014
"Kindlustunne on elus praegu kõige olulisem. Seda me välistes asjades väga ei leia. See tuleb seest, sisemise väärtuse läbi. Kindlasti on kiriku järjepidevusega hoitud tavad ja arusaamad inimesele toeks. Kirikus on kindlustunde elemendid, millega inimene saab hakata oma elu taas täitma."
#000017
"Johannese eeskujust on meil palju õppida: „Tema peab kasvama, aga mina pean kahanema“ (Jh 3:30). Selline elu- või südamehoiak kasvagu meis kõigis."
#000019
"Vahel kuuleme, kuidas keegi ütleb kas siis iseenda või kellegi teise kohta, et “mul/tal pole midagi hinge taga”. Enamasti mõeldakse selle all, et pole hetkel materiaalseid võimalusi ja tuleviku jaoks sääste. Olen siis mõelnud,, et see väljend sobib väga hästi iseloomustama ka inimese vaimset olukorda."
#000021
"Jõuluaeg koputab meie südamele ja tuletab meelde, et ligimesele head tegemine on iga kristlase ülesanne."
#000023
"Jõuludes taipame, kuidas muidu nii hääletu, käest libisev aeg saab korraga kuuldavaks, nähtavaks ja taibatavaks. Kuuldud Jumala sõna saab kuulaja ehedalt kätte ning loob ja uuendab teda. Nii saab inimene sõnast nõnda puudutatud, et sõna hakkab teda kandma, teda pidama."
#000024
"Nimi Jeesus on ülimalt tähendusrikas: heebrea Jehosua tähendab “Jumal on pääste”. Sellele tähendusele vastab ka Jeesuse eluülesanne, mis seisneb oma rahva päästmises pattudest. See lühike lause edastab Jeesuse elutöö mõtte ning eesmärgi, mis kõigile inimestele saab teatavaks alles Jeesuse ristisurmaga ja ülestõusmisega surnuist."
#000025
Kristlike kirikute noortetöö nõukogu ootab kandideerima õppestipendiumile
Martin Lutheri järgi on Jumal seadnud nii vaimuliku kui ilmaliku valitsemisviisi
“Vestlusi usuelust”: Gloria, päevapalve ja pühakirjalugemised jumalateenistuses
Jaakobitee rändurid kogunevad sõbrapäeva eel
#000026